Ժամանակին,երբ Քըրք Քըրքորյանից ստացած ընդամենը 180-200 միլիոն դոլար ներդրումների արդյունքում շոշափելի աշխատանքներ իրականացվեցին երկրում,ԼՏՊ-ի մեռցրած տնտեսությունը քիչ-քիչ սկսեց շնչել եւ Ձեր հետեւողական ջանքերի արդյունքում, ի վերջո, ոտքի կանգնեց, ոմանք ասում էին՝ ինչ եղել է, Քըրքի փողերի հաշվին է եղել. Քոչարյանը դրա հետ կապ չունի։ Վարչապետն էլ հետին թվով գլուխ է գովում, թե Հանրապետական կուսակցությունն է ապահովել 8 տարի շարունակ արձանագրված երկնիշ տնտեսական աճը։ 2008-ից հետո հսկայական գումարներ՝ մոտ 2,5 միլիարդ դոլար է մտել հանրապետություն,արտաքին պարտքը առնվազն 2,5 անգամ ավելացել է։ Թող էլի ապահովեին. ինչո՞ւ չեն արել։ Հասկացանք՝ ճգնաժամ էր, այդ միջոցների մի մասը, հասկացանք՝ ծախսվել է թոշակները,նպաստները եւ աշխատավարձերը վճարելու վրա։ Բա մնացա՞ծը։ Մնացածը ուղղակի վատնվել է, որովհետեւ վերջին 4 տարիներին գրանցված աննախադեպ բարձր գնաճը ուղղակի զրոյացրել է 4-5 տոկոս ողորմելի տնտեսական աճը, որով այդպես հպարտանում են ներկայիս կառավարիչները։ Այսքանից հետո դեռ հարցնում եք՝ ուզո՞ւմ ենք, որ վերադառնաք ու տեր կանգնեք էս խեղճ երկրի՞ն։